Kopīgs priekšlikums PADOMES REGULA, ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku /* COM/2011/0035 galīgā redakcija - NLE 2011/0015 */





[pic] | EIROPAS KOMISIJA | EIROPAS SAVIENĪBAS AUGSTĀ PĀRSTĀVE ĀRLIETĀS UN DROŠĪBAS POLITIKAS JAUTĀJUMOS | Briselē, 26.1.2011 COM(2011) 35 galīgā redakcija 2011/0015 (NLE) Kopīgs priekšlikums PADOMES REGULA, ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku PASKAIDROJUMA RAKSTS 1. Ar Padomes Regulu (EK) Nr. 1210/2003 tika noteikti konkrēti ierobežojoši pasākumi attiecībā uz Irāku saskaņā ar Kopējo nostāju 2003/495/KĀDP un ANO Drošības padomes Rezolūciju 1483 (2003). Regulas (EK) Nr. 1210/2003 2. pantā ir paredzēti īpaši režīmi attiecībā uz maksājumiem par Irākas naftas, naftas produktu un dabasgāzes eksportu, un 10. pants attiecas uz konkrētu Irākas aktīvu imunitāti pret tiesvedību. 2. Šos režīmus piemēroja līdz 2007. gada 31. decembrim. Ar 2008. gada 22. decembra Rezolūciju 1859 to termiņu pagarināja līdz 2009. gada 31. decembrim. Pēc Irākas lūguma ANO Drošības Padome ar 2009. gada 21. decembra Rezolūciju 1905 nolēma vēl pagarināt īpašo režīmu termiņu līdz 2010. gada 31. decembrim. Atbilstoši Padomes Lēmumam 2010/128/KĀDP ar Regulu (ES) Nr. 168/2010 tika grozīta Regula (EK) Nr. 1210/2003. 3. Ar 2010. gada 15. decembra Rezolūciju 1956 ANO Drošības Padome nolēma pagarināt šo īpašo režīmu termiņu vēl par 6 mēnešiem līdz 2011. gada 30. jūnijam un to izbeigt pēc šā datuma. Saskaņā ar Padomes Lēmumu 2011/…/KĀDP tagad ir vēlreiz jāgroza Regula 1210/2003. 2011/0015 (NLE) Kopīgs priekšlikums PADOMES REGULA, ar ko groza Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. panta 1. punktu, ņemot vērā Kopējo nostāju 2011/…/KĀDP, ar ko groza Kopējo nostāju 2003/495/KĀDP par Irāku[1], ņemot vērā Savienības Augstās Pārstāves ārlietās un drošības politikas jautājumos un Komisijas kopīgo priekšlikumu, tā kā: 4. Atbilstoši Apvienoto Nāciju Organizācijas Drošības padomes (ANO DP) Rezolūcijai 1483 (2003) ar 2. pantu Padomes 2003. gada 7. jūlija Regulā (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu[2] noteica īpašus režīmus attiecībā uz maksājumiem par naftu, naftas produktiem un dabasgāzi, ko eksportē no Irākas, savukārt ar minētās regulas 10. pantu tika noteikti īpaši režīmi attiecībā uz konkrētu Irākas aktīvu imunitāti pret tiesvedību. Šos īpašos režīmus piemēroja līdz 2010. gada 31. decembrim[3]. 5. ANO DP 2010. gada 15. decembra Rezolūcijā 1956 ir noteikts, ka šie īpašie režīmi ir jāpagarina līdz 2011. gada 30. jūnijam un jāizbeidz pēc šā datuma. Saskaņā ar Padomes Lēmumu 2011/…/KĀDP tagad attiecīgi jāgroza Regula (EK) Nr. 1210/2003. 6. Lai nodrošinātu šajā regulā paredzēto pasākumu efektivitāti, šai regulai ir jāstājas spēkā nekavējoties, IR PIEŅĒMUSI ŠO REGULU. 1. pants Regulas (EK) Nr. 1210/2003 18. panta 3. punktu aizstāj ar šādu punktu: ,,3. Regulas 2. un 10. pantu piemēro līdz 2011. gada 30. jūnijam.” 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, [...] Padomes vārdā – priekšsēdētājs […] [1] OV L …, … 2010., … lpp. [2] OV L 169, 8.7.2003., 6. lpp. [3] Padomes Regula (ES) Nr. 168/2010 (OV L 51, 2.3.2010., 1. lpp.).